Държавен вестник, бр. 56, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  56
УСТРОЙСТВЕН ПРАВИЛНИК
на Министерството на правосъдието
Г л а в а  п ъ р в а
ОБЩИ РАЗПОРЕДБИ
Чл. 1. С правилника се определят организа­
цията, дейността, функциите и числеността на 
служителите на Министерството на правосъ­
дието, наричано по-нататък „министерството“, 
и на неговите организационни структури и 
административни звена.
Чл. 2. (1) Министерството на правосъдието 
е юридическо лице на бюджетна издръжка със 
седалище София и с адрес ул. „Славянска“ № 1.
(2) Министерството на правосъдието е 
администрация, която подпомага министъ­
ра на правосъдието при осъществяване на 
правомощията му, осигурява технически 
дейността му и извършва дейности по адми­
нистративното обслужване на гражданите и 
юридическите лица.
Г л а в а  в т о р а
МИНИСТЪР НА ПРАВОСЪДИЕТО
Раздел I
Правомощия на министъра на правосъдието
Чл. 3. (1) Министърът на правосъдието, 
наричан по-нататък „министъра“, е централен 
едноличен орган на изпълнителната власт, 
който ръководи, координира и контролира 
осъществяването на държавната политика в 
областта на правосъдието.
(2) Министърът ръководи и представлява 
Министерството на правосъдието.
Чл. 4. (1) При осъществяване на поли­
тическата програма на правителството, при 
разработването на проекти на нормативни 
актове и при изпълнението на правомощи­
ята си министърът се подпомага от трима 
заместник-министри.
(2) Министърът делегира със заповед 
правомощия на заместник-министрите, като 
определя и техните функции.
(3) Функциите на министъра в негово от­
съствие се изпълняват от определен за всеки 
конкретен случай заместник-министър.
Чл. 5. Въз основа на Конституцията на 
Република България и в изпълнение на за­
коните министърът:
1. осъществява взаимодействието между 
съдебната власт и изпълнителната власт;
2. ръководи дейността по изработване­
то на проекти на закони и на подзаконови 
нормативни актове, свързани със съдебната 
система и с дейностите, които са в рамките 
на неговите правомощия, както и по изработ­
ването на становища по законопроекти и по 
проекти на подзаконови нормативни актове, 
изготвени от други централни органи на из­
пълнителната власт;
3. участва в организирането на квалифи­
кацията на съдиите, прокурорите и следова­
телите;
4. управлява имуществото на съдебната 
власт;
5. предлага проект на бюджет на съдебната 
власт и го внася за обсъждане във Висшия 
съдебен съвет;
6. осъществява ръководство и контрол на 
дейността по охрана на органите на съдеб­
ната власт;
7. осъществява дейности, свързани с дър­
жавните и частните съдебни изпълнители, с 
нотариусите, съдиите по вписванията и със 
синдиците;
8. ръководи дейността по подготовката на 
проекти на международни договори в прав­
ната област и контролира изпълнението им;
9. представлява Република България на 
заседанията на Съвета на Европейския съюз 
във формат „Правосъдие и вътрешни работи“ 
в частта „Правосъдие“;
10. ръководи и контролира подготовката 
на материали от негова компетентност, които 
се представят пред институциите на Евро­
пейския съюз;
11. координира дейността на всички орга­
ни и институции в Република България по 
въпросите, свързани с Механизма за сътруд­
ничество и оценка;
12. осъществява диалог с Европейската 
комисия, с министри, с органи и институции 
на държавите членки и други по Механизма 
за сътрудничество и оценка чрез Министер­
ството на външните работи;
13. ръководи Междуведомствения коор­
динационен екип за изпълнение на показа­
телите за напредък (benchmarks), определени 
с Решението на Европейската комисия от 
13 декември 2006 г. по прилагането на Ме­
ханизма за сътрудничество и оценка, както 
и на препоръките, определени в редовните 
доклади на Европейската комисия, относно 
напредъка на Република България по Меха­
низма за сътрудничество и оценка;
14. ръководи и контролира дейността по 
провеждането на експертните мисии на Ев­
ропейската комисия за оценка на напредъка 
на страната;
15. ръководи дейността по изработването и 
внася за разглеждане от Министерския съвет 
проекти на актове, с които се приемат мерки 
на национално ниво, необходими за изпълне­
ние и прилагане на актове на Европейския 
съюз в областите от неговата компетентност;
16. осъществява международното правно 
сътрудничество и международната правна 
помощ по въпроси от неговата компетентност;
17. дава становище, изразява съгласие, съот­
ветно несъгласие, от името на Република Бъл­
гария, когато такова е поискано, за приемане